**Job og personprofil – Lærer**

**Beskrivelse af jobbet:**

Arbejdet som lærer består dels af undervisning og dels af ”opgaver i tilknytning til undervisningen”. ”Opgaver i tilknytning til undervisningen” består af forberedelse og planlægning, tilsyn med børn i pauser, samarbejde med kolleger og ledelse, kurser og videreuddannelse, møder, tilsyn med skolens samlinger, dialog med forældre, samarbejde med eksterne samarbejdspartnere som f.eks. psykologer og socialforvaltningen, karaktergivning, udarbejdelse af udtalelser, afholdelse af afgangsprøver og meget, meget mere.

Alle lærere i Næstved kommune deltager for tiden i et treårigt aktionslæringsforløb, hvor lærerne dels kommer på fælles kurser, og dels modtager observation i undervisningen – med efterfølgende feedback – fra en kollega eller ekstern konsulent, i forhold til at inddrage kursets indhold i den daglige undervisningspraksis.

**Krav og forventninger til lærere:**

* Du har bestået en lærereksamen, og er fagligt og pædagogisk kompetent.
* Du kan indgå i et forpligtigende teamsamarbejde om klassens undervisning og øvrige pædagogiske arbejde.
* Du kan indgå i et ligeværdigt samarbejde med pædagogerne, der deltager i undervisningen.
* Du er en tydelig klasserumsleder.
* Du arbejder til stadighed med din egen faglige udvikling – både din pædagogiske faglighed, og det enkelte undervisningsfags faglighed.

**Personprofil:**

* Du er et empatisk menneske, med lyst til at arbejde med børns læring og udvikling.
* Du indgår gerne i dialog med alle skolens parter.
* Du er engageret og udviklingsorienteret.
* Du er ambitiøs på elevernes og egne vegne.
* Du har en vis grad af ”menneskelig robusthed”, så du kan bære elevers og forældres frustrationer, uden at gøre dem til dine egne.
* Du ønsker at bidrage positivt til arbejdsglæden og samarbejdet på skolen.

**Værdier:**

Næstved kommune har følgende ligeværdige værdier:

* Dialog
* Ansvarlighed
* Professionalisme
* Respekt.

**Dialog** er en forudsætning for samarbejde og indflydelse

**Ansvarlighed** er også at vise hensyn over for andre – og sig selv.

At stille krav til sig selv og andre er en forudsætning for **professionalisme.**

**Respekt** er en forudsætning for trivsel.

Disse værdier er gældende for alle medarbejdere i Næstved Kommune, og selv om de altså ikke er direkte rettet mod undervisningssektoren, har de bestemt relevans for arbejdet på skolerne.